Vermiste Kaap Agri-bestuurder opgespoor | Maroela Media
Morne Olivier, die 42-jarige inwoner van Ceres in die Wes-Kaap en junior bestuurder by Kaap Agri wat sedert Maandag vermis was, is veilig opgespoor.
Sers. Noloyiso Rwexana, woordvoerder van die polisie, het dié nuus aan Maroela Media bevestig.
"Die vermiste persoon is Vrydag in Richardsbaai aangetref. Hy is ongedeerd en met sy familie herenig," het Rwexana gesê.
Sy broer, Andries Olivier, het dié nuus op Facebook bevestig. "Morné is veilig en op pad huis toe. Baie dankie vir almal se belangstelling en ondersteuning."
Annalize Olivier, Morné se vrou, kon nie vir kommentaar bereik word nie.
Maroela Media het vroeër berig Morne is Maandag teen 11:38 vir die laaste keer by sy werkplek in De Doorns gesien.
Soos die spreuk lui: 'n Ander man se boeke is duister om te lees… is net bly hy is veilig by sy gesin.
Dis onwillekeurig die reaksie van almal nou…wat het hy gaan soek sover van sy huis/ werk gebied aan die ander kant van SA ? Gevlug vir iets, gaan skuil iewers of wat ? Dis nogal vreemd. Sy arme familie was rasend van bekommernis. In SA huidiglik , eindig sulke verdwynings gewoonlik tragies
Wat die omstandighede was is suiwer en alleenlik hulle s'n, maar die bekommernis en onsekerheid moes bitter moeilik gewees het.
Depressie laat mens snaakse Goed doen.Ons sal nie weet hoekom jy so op getree het nie .Laat genesing begin .sterktw met restel proses.
Ander mense se boeke kan duister wees soos dit wil, maar as hulle hulp en gebed vra; dan moet ons help en nie vra vrae nie, en dan dankbaar wees saam met hulle as alles goed uitwerk. Bly hy is gevind en dat hulle almal nou rustig kan wees.